Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18718

b) ha a villogó berendezés romlik el, a villogással működő szektor(ok)ba fénykibocsájtás nem történik. 5.3.5.20 A HAPI rendszer fény-egységét úgy tervezzék meg, hogy az optikai sugárzó vagy visszaverő felületeken keletkező lecsapódások, jég, szennyeződések, stb. a lehető legkisebb mértékben akadályozzák a fényjelek kibocsátását és semmiféle formában ne adjanak félrevezető vagy helytelen jelzést. 5.3.5.21 Ajánlás — Az úszó helikopter leszállási helyen történő elhelyezésre tervezett HAPI rendszer sugárzási jellemző olyanok legyenek, amelyek biztosítják a fénysugár nyalábok +/-1/4° értéken belüli pontosságát az úszó szerkezet +/- 3° -os imbolygása során. Akadály védelmi felület Megjegyzés:- A következő előírások a PAPI, APAPI és HAPI rendszerekre vonatkoznak. 5.3.5.22 Ha látás utáni megközelítési siklópálya jelzőrendszert kívánnak biztosítani, jelöljenek ki akadály védelmi felületet. 5.3.5.23 Az akadály védelmi felület jellemzői, azaz kezdőpontja, széttartása, hossza és lejtése feleljen meg az 5-1. táblázat megfelelő oszlopában valamint az 5-13. ábrán ismertetett értékeknek. 5.3.5.24 Új tárgyak vagy a meglevő tárgyak megnagyobbítása nem nyúlhatnak az akadály védelmi felület fölé kivéve, ha azok az illetékes hatóság véleménye szerint egy már meglevő, nem mozdítható tárgy mögé, annak "árnyékába" kerülnek. Megjegyzés: Azon körülmények, amelyek között ez a bizonyos "árnyékolás" alapelv joggal alkalmazható, a Repülőtér Szolgálati Kézikönyv 6. részében (DOC 9137) kerültek ismertetésre. 5.3.5.25 Az akadály védelmi felület fölé nyúló meglevő tárgyakat lehetőség szerint távolítsák el kivéve, ha az illetékes hatóság véleménye szerint azok egy már meglevő, nem mozdítható tárgy mögé, annak "árnyékába" kerülnek vagy megfelelő légiforgalmi vizsgálat azt jelzi, hogy nem befolyásolják hátrányosan a 2007/70/II. szám forgószárnyas légijárművek üzemeltetésének biztonságát. 5.3.5.26 Amennyiben a légiforgalmi vizsgálat azt jelzi, hogy az akadály védelmi felület fölé nyúló meglevő tárgy hátrányosan befolyásolja a forgószárnyas légijárművek üzemeltetésének biztonságát, hajtsák vége a következő intézkedést vagy intézkedéseket:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes